runetrust/blame-folketinget-dk huggingface dataset:
Karsten Lauritzen (V), 2009-05-13:
Lad mig som afslutning konstatere, at det går fremad med integrationen i Danmark, netop fordi regeringen modsat den tidligere SR-regering har haft en plan for integrationsindsatsen, nemlig at stoppe den ukontrollerede indvandring, fokusere på indvandrere, der ønsker at bidrage positivt til samfundet, og hjælpe dem med det, samtidig med at vi har og fortsat vil have en hård hånd og slår hårdt ned på dem, der ikke respekterer de demokratiske værdier, love og normer, som er grundstenen i det danske samfund.
Samira Nawa (RV), 2022-02-11:
Men vi har jo draget den konsekvens i Radikale Venstre, at vi meget tydeligt har sagt, at den magtfuldkommenhed, som vi oplever der er omkring regeringen, jo særlig opstår omkring det at være en etpartiregering, og derfor kan vi ikke kan se os selv pege på en etpartiregering.
Frank Aaen (EL), 1999-12-15:
Men det værste i aftalen er først og fremmest: Så vidt vi kan se, er der ikke én eneste af dagens førtidspensionister, der vil få noget ud af den såkaldte reform, og det må jo nok siges at være en hån mod mange mennesker, som havde forhåbninger om, at nu blev deres forhold ændret.
Gitte Lillelund Bech (V), 2009-04-24:
Men jeg synes da, at vi skal spørge om det i forbindelse med udvalgsbehandlingen, og så kan det være, at der er nogle, som jeg tror er klogere end de fleste af os, der sidder herinde, på det her område, og som kan fortælle os, hvad det er, der skal til, for at man kan få nedbragt tilbagefaldsprocenten.
Kenneth Kristensen Berth (DF), 2018-11-13:
Jeg synes altså ikke, der er nogen grund til sådan at bekymre sig på forhånd om noget, der kommer til at ske om en rum tid, hvor Europol måske fuldstændig har ændret karakter, altså hvor det ikke bare er et samarbejde mellem EU-lande og nogle tredjelande, men måske et samarbejde, hvor mange flere lande tager aktivt del i det til gavn for europæernes tryghed og sikkerhed.
Svend Erik Hovmand (V), 2001-01-18:
Jeg vil bare sige, at når spørgsmålet om begrænsninger i de administrative byrder for alvor er kommet på dagsordenen her i Folketinget, skyldes det et initiativ fra Venstre, hvor vi under finanslovforhandlingerne med regeringen foreslog, at man skulle indføje en bestemmelse om, at man skulle begrænse de administrative byrder.
Jens Joel (S), 2024-10-24:
Jeg er en lille smule i tvivl om, hvad det er, ordføreren sigter til, al den stund man siger, at der er nogle, der burde have en førtidspension, og som nu bliver en del af det her, for i dag er de jo så parkeret permanent på kontanthjælp, som vi forhåbentlig og formodentlig er enige om er en midlertidig ydelse.
Per Clausen (EL), 2007-02-21:
Jeg har haft det synspunkt, mens jeg har været minister, og har det sådan set fortsat, at jeg godt kan finde anvendelse for hver en ekstra krone, der kan findes til sundhedsområdet, på andre strækninger: til at bekæmpe ventelister, til at få dansk kræftbehandling under kontrol for at nævne en række andre ting, men hvis Enhedslisten prioriterer det anderledes og siger, det er vigtigere, at de 69 kr., som unge betaler til forebyggende tandpleje om året, skal bringes ned til et nul, end at vi udbygger dansk kræftområde, er det jo et legitimt synspunkt.
Thyra Frank (LA), 2012-05-29:
Der er forskel på, at en indbrudstyv har lusket sig ind ad en ulåst dør om natten og er rendt med 2 l mælk og en pakke rugbrød, og så en hard core-tyv, der er sendt af sted på en organiseret tur for at stjæle designermøbler på en hel villavej.
Peter Kofod (DF), 2023-02-28:
Hvis Danmark kunne have fortsat den ordning, vi havde før afstemningen, eksempelvis – det kunne jo godt være sket; det kunne godt være sket, dengang man forhandlede EU-traktat sidst; det spurgte man i øvrigt så ikke danskerne om, fordi det fandt man ikke lige anledning til – så kunne den danske regering jo bare have sagt i de forhandlinger: Vi har altså et stærkt ønske om, at lige præcis på retsområdet, hvor vi har et forbehold, og hvor der er nogle, der foreslår at noget skal være overstatsligt, og hvor det kommer til at få nogle konsekvenser for Europol, så kunne man bare gøre det.
Mette Thiesen (DF), 2025-01-15:
Men jeg er lidt nysgerrig på det, som ministeren siger, og det er – det er bare for være hundrede procent sikker – at kommunen simpelt hen skal lade det her være offentligt tilgængelig viden, hvis der ligger jordforurening, og at det også skal ligge offentligt tilgængeligt, præcis på hvilke matrikler der er jordforurening.
Katarina Ammitzbøll (KF), 2021-01-13:
Men jeg har jo hørt ministeren sende nogle signaler om, at vi måske allerede skal aflyse nogle eksamener, og der er en stor usikkerhed i sektoren, fordi de jo også sidste år, kan man sige, blev holdt hen ret længe, indtil man ligesom lavede en løsning på, hvor mange eksamener de kunne komme til, og der var jo, som vi begge to ved, en masse kompromisser, der blev lavet.
Pernille Rosenkrantz-Theil (EL), 2002-11-18:
Så hvis målsætningen havde været at give ægtefæller på kontanthjælp en mulighed for at komme ud af kontanthjælpsfælden, havde forslaget jo i stedet gået ud på at sløjfe den modregning, der i dag finder sted, hvis den ene ægtefælle får arbejde, et forslag, som Enhedslisten har stillet og gerne vil stille igen.
Mogens Lykketoft (S), 2002-05-30:
Der, hvor jeg har meget, meget, meget svært ved at se sammenhængen i regeringens politik, er, at samtidig med, at man har den her målsætning på nogle områder, og vi deler den på nogle af områderne, så skærer man ned i bevillingerne til retterne. Så skærer man ned i bevillingerne til kriminalforsorgen.
Peter Hummelgaard (S), 2023-01-11:
Jeg synes, man endnu engang skal hæfte sig ved, hvad det var, der også fremgik af den fælles udtalelse, der blev udsendt i slutningen af december, nemlig at selvfølgelig skal efterretningstjenesterne overholde spillereglerne, men det betyder også, at uanset hvilke kilder eller øvrige som efterretningstjenesterne eventuelt måtte bruge som led i deres arbejde, har disse også en forpligtelse til at overholde de strafferetlige regler.
Christoffer Aagaard Melson (V), 2021-02-11:
Det, mit ærinde er i dag, er, ligesom vi har skrevet i vedtagelsesteksten, at bede ministeren om at få kigget på de spørgsmål, som vi har stillet massevis af, en gang til og så rent faktisk begynde at svare på nogle af de spørgsmål.
Lene Espersen (KF), 2004-03-26:
Og den ligger jo lige for og er fuldstændig klar til, at kommunerne kan bruge den og indtænke den i deres lokale hensyn. Jeg ved også, at man mange steder har tænkt meget over, hvordan man tilrettelægger forløbet, således at cyklisternes cykelsti og vejbanerne er adskilt fra hinanden, så der er en mulighed for, at cyklisterne, om man så må sige, kan køre deres eget løb og overhovedet ikke skal ud og blande sig med bilisterne.
Anne Valentina Berthelsen (SF), 2022-04-08:
Jeg tror, at der, hvor vi er om 5 år og om 10 år, forhåbentlig er med et meget stærkere sammenhold i Europa og et meget stærkere fokus på at beskytte vores værdier og vores grænser, også mod trusler, som vi ikke havde set komme, som f.eks. den, som vi står over for fra Ruslands side i dag.
Ellen Trane Nørby (V), 2021-12-14:
Derfor kommer vi også ved tredjebehandlingen til – og det kan man se i betænkningen i dag – at stemme for den del, der er lovforslagets del A, som sikrer bedre normeringer ud fra en formel, der hedder en til tre og en til seks, så vi kan sikre, at forældrene kan være trygge ved, at der er et minimum af bemanding i vores dagtilbud.
Kaare Dybvad Bek (S), 2025-05-28:
Og det er ikke, fordi jeg ikke godt forstår synspunktet, men jeg tror bare også, at det samtidig er vigtigt for mig at sige, at de få steder, hvor vi har lov til at diskriminere, sådan at dem, der minder mere om os kulturelt, har nemmere adgang, synes jeg vi skal forsøge at fastholde den diskrimination.
Alex Vanopslagh (LA), 2020-06-16:
Det er det, der synes at være logikken, og det har jo den uheldige konsekvens og den urimelighed, synes jeg, at alle dem, der så går på arbejde og skal betale den her regning, jo egentlig skal tjene 2.000 kr. for så at aflevere 1.000 kr. i skat, som man så kan give videre til dem, der ikke er i arbejde.
Lisbeth Bech Poulsen (SF), 2015-11-18:
Jeg tænker, at ordføreren og formanden for De Konservative har læst George Orwells berømte bog »1984«, hvor der bliver henvist til den evige krig, hvor der er konstant krise, og under henvisning til det må man for at beskytte alle afvikle fuldstændig grundlæggende retsprincipper.
Mette Abildgaard (KF), 2021-08-26:
Det er blevet lidt nemmere at overskue mængden af mennesker deroppe i løbet af vores debat, som efterhånden har varet i flere timer, men jeg håber egentlig, at vi kan tillade os at have så åbent et demokrati og så åben en meningsudveksling, at vi også nogle gange kan anerkende, at vi ikke har svaret på alting, og at vi må diskutere det videre.
Frederik Bloch Münster (KF), 2024-10-10:
Reglerne om, at man kan slippe for lagerbeskatning, hvis man binder sig til at blive realisationsbeskattet i 7 år, kan synes en smule rigide, man i det store hele tæller langt flere ting i forslaget i en positiv retning end i en negativ retning, og vi kan i Det Konservative Folkeparti derfor støtte forslaget.
Per Clausen (EL), 2010-07-02:
Og jeg kan forsikre ministeren om, at hvis hun bare ville gå en lille smule ind i de diskussioner, der har været om de teorier, der ligger bag, at man kan øge beskæftigelsen ved at øge arbejdsudbuddet, handler de alle sammen om, at selvfølgelig betyder det, at man bliver villig til at søge arbejde på dårligere løn- og arbejdsvilkår, end man ellers ville have gjort.
Ole Vagn Christensen (S), 2000-03-02:
Det, vi gør her, er, at vi to tænker som mænd, og derfor - og det er der jo ikke noget unaturligt i - siger vi netop til hinanden, at situationen er den, at vi nok ikke vil erkende, at der er nogle, der har været foran i udviklingen, og nogle, der har taget et udviklingspotentiale og haft muligheder derfor, og derfor kan der være behov for at gøre en ekstra indsats.
Søren Egge Rasmussen (EL), 2016-05-17:
Men ellers synes jeg, at den her debat er lidt skuffende, for det er ligesom nogle noget fastlåste positioner, og jeg synes, at det vil være rigtig gavnligt for Danmark, hvis vi i vores klima- og energipolitik er åbne over for at få flest mulige aktører til at være med i den bæredygtige omstilling.
Martin Lidegaard (RV), 2015-12-16:
Man har lavet nogle afgiftslettelser i forhold til NOx-afgiften, registreringsafgiften og reklameafgiften, man har fastfrosset grundskylden for 1 år, og så har man givet 1 mia. kr. til de ældre, uden at vi helt præcis ved, hvordan de penge skal bruges.
Astrid Krag (SF), 2011-03-18:
Vil Liberal Alliance ikke her i dag fremsætte et forslag til vedtagelse, der pålægger regeringen at udarbejde et forslag baseret på de 18 måneder, baseret på en intensiveret politimæssig indsats for udsendelser, hvis det er det, der er Liberal Alliances krog til at ville indgå forhandlinger i stedet for at lade der komme resultater i dag?
Helle Thorning-Schmidt (S), 2015-05-12:
Der er brug for, at vi tænker os om, at vi tænker over, hvordan vi kan skabe et nyt dagpengesystem, som vi ikke bruger flere penge på, men som er bedre, fordi det giver mere tryghed til de arbejdsløse, fordi færre falder ud, og det skaber mere tryghed.
Jakob Axel Nielsen (KF), 2005-11-25:
Det, jeg kan konstatere, er, at det er inden for Landsbyggefondens formål at foretage nybyggeri, så det har vi også en forpligtelse til, også af plejehjem; det er inden for Landsbyggefondens formål at foretage renovering, så det har vi også en forpligtelse til.
Lars Barfoed (KF), 2002-02-01:
Jeg kan forstå, at hr. Ole M. Nielsen sådan nærmest er på hr. Morten Helveg Petersens hold i den debat, som jo gik på, at jeg mente, at der var mere perspektiv i at sænke omkostningerne for danske virksomheder, især de små og mellemstore virksomheder, end at give øget miljøbistand til Østlandene.
Henrik Sass Larsen (S), 2014-04-30:
Jeg kan jo ikke afvise, at der kan findes eksempler på, at skaderamte ikke har haft besøg af taksator eller af andre grunde ikke har fået en erstatningsopgørelse, men måtte det være tilfældet, skal jeg opfordre det enkelte forsikringsselskab til at få gjort sit arbejde færdigt hurtigst muligt, hvis forsinkelsen alene skyldes selskabets forhold.
Kristian Jensen (V), 2001-05-23:
Vi havde en længere dag herinde i tirsdags, der ud på aftenen endte med, at finansministeren faldt på knæ for Enhedslisten og bøjede sig for Enhedslistens forlangende om, at finansministeren skulle erklære, at regeringen nu anerkendte, at ulighederne i samfundet er blevet større under den nuværende regering, mens skellene blev mindre under den borgerlige regering, og ligeledes også, at regeringen skulle forpligte sig til sammen med venstrefløjen at få gennemført velfærdspolitikken i Danmark.
Jann Sjursen (KRF), 2002-11-13:
Jeg vil godt sige, at vi fra Kristeligt Folkepartis side egentlig ikke har nogen forhåndsreservationer over for nogen partier, det være sig Enhedslisten eller Dansk Folkeparti, men det kræver altså, at man har egentlige politiske forhandlinger om, hvordan tingene skal foregå.
Ellen Trane Nørby (V), 2011-10-06:
Når vi igennem foråret og efteråret har fremlagt vækstpakker, er det netop for at sikre, at vi igen får sat gang i væksten i det danske samfund, og derfor er det jo også ærgerligt, at Socialdemokraterne og SF og den nye røde regering annullerer den boligjobordning, som regeringen skabte, og som jo netop var med til at skabe beskæftigelse for rigtig mange håndværksvirksomheder i det her land.
Ole Sohn (SF), 2006-04-20:
Det her handler om at få formuleret nogle værdier i Folketinget, som kan være et bolværk mod den i ethvert folketingsmedlem iboende lyst til at agere og regere og regulere, når der opstår et eller andet samfundsproblem, uanset om det så er forankret landspolitisk, regional- eller kommunalpolitisk.
Kim Andersen (V), 2003-04-23:
et enkelt folketingsmedlem fra Venstres folketingsgruppe, som kan have haft nogle private synspunkter om, hvad der i et større europæisk perspektiv under hensyntagen til de klimaforpligtelser, som vi jo blev påtvunget af den tidligere SR-regering, og den slags ting kunne være fornuftigt at operere med.
Line Barfod (EL), 2004-05-18:
Men i denne sag har man altså fra regeringens side valgt, at man ikke ønsker, at Folketinget skal have det fornødne saglige grundlag, og det er jo altså ret mærkeligt, når man tænker på, at på andre områder får vi jo masser af konsekvensvurderinger, også selv om de er ubehagelige.
Magnus Heunicke (S), 2021-05-19:
Men havde resultatet været et væsentligt andet, som Lars Boje Mathiesen nævner, altså et helt væsentligt andet med det centraliseret ét sted, ville det skabe – er jeg sikker på – og med rette et ramaskrig blandt de familier, som er nogle af dem, som går igennem det allerværste, nogen mennesker kan komme ud for overhovedet, nemlig et barn eller en ung, som er ramt af kræft
Rune Lund (EL), 2017-10-24:
Det handler om, at når man laver minimumslovgivning i EU, som er det, vi ønsker, frem for den totalharmonisering, som der ligger i det her lovforslag, så laver man et fælles gulv, nogle fælles standarder, hvor de enkelte lande jo så kan vælge at gå videre og indføre bedre standarder, f.eks. for forbrugerbeskyttelse som i det her tilfælde.
Jørgen Arbo-Bæhr (EL), 2015-02-17:
Det kan ikke være rigtigt, at man, uanset om man er pædagog, sygeplejerske, eller hvad man er, bliver presset på sin arbejdsplads; man skal løbe stærkere og stærkere, og der bliver stillet større og større krav fra ikke mindst det omliggende samfund.
Mattias Tesfaye (S), 2022-05-19:
Jeg ser derfor også frem til at drøfte problemstillingen med Retsudvalget i forbindelse med udvalgsbehandlingen af beslutningsforslaget, og jeg er naturligvis åben over for at inddrage tankerne bag det her beslutningsforslag i det arbejde, som allerede er i gang i Justitsministeriet.
Lars Barfoed (KF), 2008-10-30:
Derfor tror jeg da også, at noget af det, vi også politisk kommer til at beskæftige os med i årene fremover, er at sikre os, at aktørerne selv i overensstemmelse med ånden i det her lovforslag bidrager til at sikre enkelhed i billetsystemerne og rabatsystemerne, så det bliver så enkelt for passagererne som muligt.
Aase D. Madsen (DF), 1998-11-18:
I øvrigt er det så galt, at anskydningen gælder ikke alene de vilde dyr, men det gælder også jægerens egne hunde; de skyder omkring 50 af deres egne hunde om året, og hvis man ikke kan kende forskel på en hund og et andet dyr i naturen, så er der noget galt.
Frank Aaen (EL), 1998-04-03:
Men hvis det er korrekt, som jeg umiddelbart forstår lovforslaget, er det altså stadig væk sådan, at en såkaldt nettoafregner, altså en af de groveste sælgere i selskabstømmersager, af ca. 1 mio. kr. i erstatning får en reduktion tilbage på 960.000 kr. Vi må se, om det er rigtigt, men i givet fald er det jo meget billigt for at kunne låne 1 mio. kr. af skattevæsenets penge i måske 10 år.
Morten Østergaard (RV), 2007-04-25:
Hr. Eyvind Vesselbo vil ikke støtte beslutningsforslaget, som det ligger, men jeg tillader mig at antage, at hr. Eyvind Vesselbo er indforstået med det, som justitsministeren gav udtryk for, nemlig at der var behov for og formentlig en effekt af at skærpe strafferammen og gøre det til en skærpende omstændighed, at tvang var blevet brugt i forbindelse med et tvangsægteskab.
Christian H. Hansen (DF), 2000-05-24:
Med hensyn til de to aktstykker: Kan ministeren svare på, hvad der ville ske, hvis man gjorde det med de to aktstykker, at man sagde, at man ventede lidt med dem? Nu er det sådan, at der altså er nogle partier, som ønsker denne her sag fuldstændig opklaret, inden man siger ja til nogle aktstykker.
Anne Baastrup (SF), 2005-03-15:
I stedet for den brede kommunemodel, som regeringen sagde den ville tage udgangspunkt i, har vi nu fået en statsstyremodel, hvor statslige embedsmænd kan styre landet med jernhånd ved hjælp af et rekordhøjt antal ministerbeføjelser og øget statslig opgavevaretagelse.
Mikkel Dencker (DF), 2013-10-24:
Det skyldes, at vi i de nordiske lande har et helt andet og mere umiddelbart fællesskab med hinanden i kraft af vores meget nært beslægtede historie, vores fælles værdier, vores sproglige fællesskab, det fællesskab, som jo, kan man sige, ligger meget mere ligetil end det samarbejde, som ellers i det daglige fylder mest i bevidstheden, nemlig EU-samarbejdet.
Kaare Dybvad Bek (S), 2021-03-24:
Tak for spørgsmålet, og jeg vil nødig ind i en juridisk diskussion med spørgeren, som formentlig i sin studietid har stiftet indgående bekendtskab med Max Sørensen eller Henrik Zahles fortolkning af grundlovens § 73, for det har jeg ikke selv.
Niels Bloch Jespersen (S), 2000-04-06:
Et udvalg vedrørende dansk-grønlandsk forskningssamarbejde har i juni 1999 bl.a. foreslået, at Grønland omfattes af komitésystemet, og det grønlandske hjemmestyre har tilsluttet sig synspunktet om, at loven sættes i kraft for Grønland.
Morten Østergaard (RV), 2009-04-17:
Det gælder, når børnene har oplevet, at deres forældre er blevet revet væk en tidlig morgen, fordi politiet er kommet, har ransaget bopælen og har taget far eller mor med i håndjern, men også set i et lidt længere perspektiv, hvor der er behov for at sikre, at de her børn ikke får en løbende traumatisering af deres forældres fængselsophold i forbindelse med deres skolegang, fritidsaktiviteter og andet.
Per Ørum Jørgensen (KF), 2006-10-10:
Nu ved jeg godt, at Socialdemokraterne så sent som i onsdags kaldte det for symbolpolitik og sagde, at det bare var noget, regeringen gjorde for at tage sig godt ud osv., men deler fru Mette Gjerskov den holdning, at det bare er symbolpolitik, når de her ting bliver opklaret på den måde?
Peter Hummelgaard (S), 2020-12-01:
Der mente vi, at der var et håndslag, som blev givet ved velfærdsaftalen i 2006, som blev brudt, hvorfor vi også gik til valg ved det her folketingsvalg på, at vi gerne ville skabe en ret til tidlig pension, som kunne skabe mere rimelige, retfærdige og værdige tilbagetrækningsmuligheder, når nu vi ved, at vi skal arbejde længere, i takt med at vi lever længere.
Astrid Krag (S), 2022-02-08:
Det er jo en skrupforkert måde at gå til vores velfærdssamfund og vores ældrepleje på, og jeg håber også, at ordføreren hørte mit svar til fru Jane Heitmann, hvor jeg sagde: Hvis der er kommuner, hvor man har kunnet skabe det her rum for selvbestemmelse for de ældre med en anden metode end klippekortet, skal jeg så stå her som christiansborgpolitiker, minister eller ordfører og sige: Jamen jeg havde fået den idé, at det skulle være med et klippekort, så skam få dem, der har fundet en anden og for dem bedre måde at gøre det på?
Bendt Bendtsen (KF), 2002-02-05:
Så kan jeg sige til hr. Ole M. Nielsen, at jeg er bekendt med, at der tidligere er sat spørgsmålstegn ved taxametertilskuddene til både »Georg Stage« og Svendborg Søfartsskole, som hidtil ikke har fået samme tilskud som de øvrige maritime uddannelsesinstitutioner.
Morten Messerschmidt (DF), 2020-05-19:
Vi kender det ikke mindst fra EU-systemet, hvor EU har en række ukrænkelige værdier som tolerance og frihed og integritet osv., men jo altså unægtelig nogle værdier, som er så brede, at det bør være de folkevalgte, der sætter grænserne og finder ud af, præcis hvor pejlemærkerne skal være, og ikke kommissioner og domstole.
Frank Jensen (S), 2000-01-19:
Men selv om vi ikke har strafferetlig kompetence i den konkrete sag, så har jeg foranlediget, at Rigsadvokaten har gennemgået de sager, der har været fra konkrete anmeldere i Danmark, af eksilchilenere her i landet. Og der er sket udlevering af materiale fra det danske Justitsministerium til de spanske myndigheder i en konkret sag, som vi mente kunne danne grundlag også for en eventuel strafforfølgning af Pinochet i Spanien.
Pia Kjærsgaard (DF), 2005-10-12:
Men jeg vil spørge ministeren: Er det ikke helt fantastisk, at man bliver bedt om at være overdommer over, måske ikke ligefrem Dansk Folkepartis politiske modstandere, men, som det meget ofte viser sig i debatten, netop de politiske modstandere og folketingskandidater, der kan komme i avisen en dags tid, og som anmelder andre politiske modstandere efter § 266 b?
Hanne Severinsen (V), 2004-04-13:
Jeg tror heller ikke, at der er nogen her, der anfægter, at Tjetjenien på en eller anden måde må være med i den russiske føderation, men det må være med et særdeles omfattende home rule, og der er ingen tvivl om, at det ville være fornuftigt, hvis russerne gav sig ind på at få nogle reelle forhandlinger om det.
Peter Kofod Poulsen (DF), 2018-01-24:
Så jeg vil bare til slut spørge ministeren, om det måske ikke var på tide, at man satte sig ned sammen med Dansk Folkeparti og så på, hvad man kunne gøre, for at bl.a. det her område fik noget mere nært politi, som kunne sikre noget tryghed derude, så de ikke behøver at køre flere hjemmehjælpere rundt for at passe de ældre, der har krav på pleje.
Morten Homann (SF), 2003-12-19:
han på nuværende tidspunkt har en meget puritansk holdning til, at man ikke kunne ændre noget som helst under den eksisterende koncession, så er det sådan set sket adskillige gange tidligere og også med Venstres medvirken, at man har ændret på skatteforhold under den eksisterende koncession.
Katarina Ammitzbøll (KF), 2020-10-23:
Så vi synes, det er et godt forslag, og det er, som det også er blevet sagt før, ikke så mange penge, det drejer sig om for at udvide studievalget, og jeg tror også, vi fremadrettet vil se, at der er mange over 18 år, der går ind på erhvervsuddannelserne.
Pia Adelsteen (DF), 2016-02-23:
Derfor er mit spørgsmål til ordføreren, om det ikke ifølge ordføreren og Socialistisk Folkeparti vil være helt okay, at hvis man ønsker at gøre mere i Danmark, kommer man ned i Folketingssalen og har diskussionen hernede, og så tager vi beslutning om, at det vil vi gerne lige på det her område, for det kan da for så vidt være helt fint.
Kristian Jensen (V), 2007-10-09:
Det har det med MiFID-direktivet at gøre, at MiFID-direktivet, som det står i lovforslaget på side 15, første spalte, har den konsekvens, at der ikke vil være den store forskel på de krav, der stilles til værdipapirer, som alene er optaget til handel - den nye MiFID-definition - og de værdipapirer, der også er officielt noteret.